กระทู้ถามที่ ๐๐๕ ร.

สภาผู้แทนราษฎร

๖ กรกฎาคม ๒๕๖๖
เรื่อง แนวทางการแก้ไขปัญหาทางเข้าถนนชุมชนโชติวัฒน์ เขตบางซื่อ กรุงเทพมหานคร
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงคมนาคม ดังต่อไปนี้
ตามที่รัฐบาลได้มีการพัฒนาโครงสร้างการพัฒนาขึ้นพื้นฐาน โดยการทางพิเศษแห่งประเทศไทย
กล่าวคือ การพัฒนาทางพิเศษประจิมรัถยา (ทางพิเศษสายศรีรัช - วงแหวนรอบนอกกรุงเทพมหานคร)
เป็นทางพิเศษที่เชื่อมระหว่างฝั่งตะวันตกกับฝั่งตะวันออกของกรุงเทพมหานคร และพื้นที่บางส่วน
ของจังหวัดนนทบุรี แนวเส้นทางเริ่มจากถนนกาญจนาภิเษก (บริเวณใกล้โรงงานผลิตน้ำมหาสวัสดิ์
ของการประปานครหลวง) มุ่งหน้าไปทางทิศตะวันออกผ่านถนนสวนผัก ถนนราชพฤกษ์ ข้ามคลองบางกอกน้อย
ไปยังสะพานพระราม 5 ข้ามแม่น้ำเจ้าพระยาไปยังบางซื่อ และไปเชื่อมต่อกับทางพิเศษศรีรัช
บริเวณด้านหน้าสถานีขนส่งผู้โดยสารกรุงเทพ (จตุจักร) หรือหมอชิต 2 เขตจตุจักร เส้นทางส่วนใหญ่
จะอยู่แนวเดียวกับเส้นทางรถไฟสายใต้และโครงการรถไฟฟ้าชานเมืองสายสีแดงอ่อน ของการรถไฟ
แห่งประเทศไทย (รถไฟ.) และได้เปิดให้ประชาชนทั่วไปบริการเมื่อวันที่ ๒๒ สิงหาคม พ.ศ. ๒๕๕๙ นั้น

ปรากฏว่า พื้นที่ชุมชนโชติวัฒน์ แขวงบางซื่อ เขตบางซื่อ กรุงเทพมหานคร ได้รับผลกระทบ
จากการก่อสร้างทางพิเศษประจิมรัถยา (ทางพิเศษสายศรีรัช - วงแหวนรอบนอกกรุงเทพมหานคร)
เนื่องจากเป็นชุมชนที่อยู่ในพื้นที่บริเวณการก่อสร้าง โดยเฉพาะอย่างยิ่งภายหลังการก่อสร้างทางพิเศษ
ประจิมรัถยามิได้มีการปรับปรุง พัฒนาและฟื้นฟูถนนเลียบทรางรถไฟสายใต้ตามที่หน่วยงานเคยแจ้งไว้กับชุมชน
ซึ่งเป็นทางเข้าออกของชุมชนโชติวัฒน์ เขตบางซื่อ และชุมชนข้างเคียงในเขตบางซื่อ กรุงเทพมหานคร
โดยเฉพาะถนนมลักษณะธุระเป็นหลุมเป็นบ่อและมีฝุ่นฝุ่งเป็นจำนวนมาก รถไม่สามารถวิ่งได้ตามปกติ
อีกทั้งไม่ได้มีการติดตั้งเสาไฟในพื้นที่ก่อให้เกิดความอันตรายในการเดินทางสัญจรของประชาชนในพื้นที่
โดยเฉพาะพื้นที่ชุมชนโชติวัฒน์ เช่น อันตรายต่อรถยนต์และรถจักรยานยนต์ในเส้นทางสัญจร
เป็นอันตรายต่อประชาชนผู้สัญจรในท้องช่วงเวลากลางวันและในเวลากลางคืน เป็นต้น

ตลอดระยะเวลาหลายปีที่ผ่านมาผู้นำชุมชนและประชาชนในพื้นที่ชุมชนโชติวัฒน์ ได้มีความพยายามร้องเรียนไปยังหน่วยงานภาครัฐที่เกี่ยวข้อง ได้แก่ สำนักงานเขตบางซื่อ การรถไฟแห่งประเทศไทย และการทางพิเศษแห่งประเทศไทย แต่ว่ามิได้มีหน่วยงานภาครัฐใดที่สามารถให้คำตอบกับประชาชนในพื้นที่ ๆ เกี่ยวข้องกับประเด็นปัญหาที่เกิดขึ้นตามที่ไดกล่าว โดยเฉพาะอย่างยิ่งหน่วยงานภาครัฐใดที่เป็นผู้รับผิดชอบกรณีปัญหาที่เกิดขึ้น เพื่อให้เกิดการแก้ไขปัญหาให้แก่ประชาชนในพื้นที่ต่อไปในอนาคต

ในการนี้ข้าพเจ้ามีความเห็นว่ากรณีปัญหาอันเกิดจากผลกระทบของการก่อสร้างทางพิเศษประจิมรัถยา (ทางพิเศษสายศรีรัช - วงแหวนรอบนอกกรุงเทพมหานครที่เกิดขึ้นในพื้นที่ถนนเสียบรดไฟสายใต้) ได้ส่งผลกระทบต่อการดำเนินชีวิตประจำวันของประชาชนในพื้นที่ชุมชนโชติวัฒน์และชุมชนข้างเคียง ในพื้นที่เขตบางซื่อ กรุงเทพมหานคร จำเป็นอย่างยิ่งที่ต้องมีหน่วยงานภาครัฐที่เกี่ยวข้องเข้ามามีส่วนร่วมในการรับผิดชอบต่อปัญหาที่เกิดขึ้นกับประชาชนในฐานะพลเมืองที่ต้องได้รับการคุ้มครองตามรัฐธรรมนูญ จึงขอเรียนถามว่า

๑. ในปี พ.ศ. ๒๕๖๖ กระทรวงคมนาคม โดยการทางพิเศษแห่งประเทศไทย การรถไฟแห่งประเทศไทย หรือหน่วยงานในกำกับได้หารือแนวทางการแก้ไขปัญหาด้วยวิธีการใด ขอทราบรายละเอียด

๒. กระทรวงคมนาคม มีแผนงานและกระบวนการเร่งรัดการแก้ไขปัญหาอย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง

ภัสธิน รามวงศ์
สมาชิกสภาผู้แทนราษฎร พรรคก้าวไกล
กรุงเทพมหานคร

คำตอบกระทู้ถามที่ ๐๐๕ ร.

ของ นางสาวภัสสริน รามวงศ์ สมาชิกสภาผู้แทนราษฎร พรรคก้าวไกล กรุงเทพมหานคร เรื่อง แนวทางการแก้ไขปัญหาทางเข้าถนนชุมชนโชติวัฒน์ เขตบางซื่อ กรุงเทพมหานคร

ข้าพเจ้า นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ขอตอบกระทู้ถาม เรื่อง แนวทางการแก้ไขปัญหาทางเข้าถนนชุมชนโชติวัฒน์ เขตบางซื่อ กรุงเทพมหานคร ของท่านสมาชิกผู้ทรงเกียรติ
ดังนี้

คำถามที่ ๑ ในปี พ.ศ. ๒๕๖๖ กระทรวงคมนาคม โดยการทางพิเศษแห่งประเทศไทย การรถไฟแห่งประเทศไทย หรือหน่วยงานในกำกับได้หารือแนวทางการแก้ไขปัญหาด้วยวิธีการใด ขอทราบรายละเอียด

คำตอบ

กระทรวงคมนาคม ขอเรียนชี้แจงว่า “ชุมชนโชติวัฒน์มีที่ตั้งอยู่บริเวณริมแนวเขากรถไฟสายตะวันตกของการรถไฟแห่งประเทศไทย โดยมีพื้นที่บางส่วนถูกเช่นพิเศษประจิมรัถยา (ทางพิเศษสายศรีรัช - วงแหวนรอบนอกกรุงเทพมหานคร) เดิมก่อนถูกการทางพิเศษแห่งประเทศไทยเวลานี้เป็นชุมชนโซติวัฒน์สามารถเข้า-ออก สู่ถนนเส้นคลองประปาได้ โดยอาศัยผ่านถนนที่อยู่ในเขตทางรถไฟสายตะวันตกของการรถไฟแห่งประเทศไทย ซึ่งบางส่วนมีสภาพเป็นถนนลาดยางกว้างประมาณ ๕.๐๐ เมตร และบางส่วนมีสภาพเป็นถนนหินคลุกกวางประมาณ ๕.๐๐ เมตร ก่อนการเว้นคืนถนนดังกล่าวจึงยังอยู่ในความรับผิดชอบของการรถไฟแห่งประเทศไทย ต่อมาเมื่อมีโครงการทางพิเศษประจิมรัถยา การทางพิเศษแห่งประเทศไทยได้ขอใช้พื้นที่ของการรถไฟแห่งประเทศไทยบริเวณแขวงบางซื่อ เขตบางซื่อ กรุงเทพมหานคร เพื่อการก่อสร้าง ซึ่งภายหลังการก่อสร้างทางพิเศษแล้วเสร็จได้มีการดำเนินการปรับปรุงผิวรารจรของถนนในแนวเส้นทางรถไฟสายตะวันตกของการรถไฟแห่งประเทศไทย เพื่อให้สามารถสัญจรได้ตามสภาพเดิม นอกจากนี้ ในปี ๒๕๕๙ การทางพิเศษแห่งประเทศไทยได้ส่งมอบพื้นที่และถนนบริเวณดังกล่าวให้การรถไฟแห่งประเทศไทยเรียบร้อยแล้ว ต่อมาชาวชุมชนโชติวัฒน์ได้ใช้งานดังกล่าวเป็นทางสัญจร ถนนจึงเกิดการชำรุดจากการใช้งานเป็นเวลาหลาย ๆ ปี อย่างไรก็ดี การรถไฟแห่งประเทศไทยจะได้หารือกับหน่วยงานที่เกี่ยวข้องเพื่อบรับปรุงรางเข้า-ออก "ชุมชนโชติวัฒน์ตลอดจนบำรุงรักษาเพื่อบรรเทาความเดือดร้อนให้ประชาชนในพื้นที่ดัดกับที่ดินการรถไฟแห่งประเทศไทยต่อไป

คำถามที่ ๒ กระทรวงคมนาคม มีแผนงานและกระบวนการเร่งรัดการแก้ไขปัญหาอย่างไร

คำตอบ

กระทรวงคมนาคม โดยการรถไฟแห่งประเทศไทย จะเรียนชี้แจงว่า ในเบื้องต้น การรถไฟแห่งประเทศไทยจะประสานสำนักงานเขตบางซื่อเข้าดำเนินการปรับปรุงรางเข้า-ออกที่ชำรุดเสียหาย เป็นการเร่งด่วน เพื่อบรรเทาความเดือดร้อนให้กับผู้อยู่อาศัยบริเวณดังกล่าว และสำหรับแผน

การปรับปรุงถนนในระยะยาว การรถไฟแห่งประเทศไทยจะตรวจสอบพื้นที่ดังกล่าวว่าจะสามารถใช้ดำเนินโครงการใดหรือไม่ และเห็นควรให้กรุงเทพมหานครเป็นผู้ดำเนินการขอใช้สิทธิเหนือพื้นดินจากการรถไฟแห่งประเทศไทยและเป็นหน่วยงานปรับปรุงทางเข้า - ออก ชุมชนโชติวัฒน์ ตลอดจนบำรุงรักษา เพื่อบรรเทาความเดือดร้อนให้ประชาชนในพื้นที่ติดกับที่ดินการรถไฟแห่งประเทศไทยสามารถสัญจรเข้า - ออกได้อย่างสะดวกและปลอดภัย